Kimči
Kimči (kor. 김치 = gimchi) – tradicinis, paprastai aštraus skonio korėjietiškas valgis, gaminamas iš fermentuotų daržovių ir įvairių prieskonių. Kimči korėjietiškoje virtuvėje yra itin dažnas prie pagrindinio patiekalo patiekiamas užkandis (bančan), būna kai kurių valgių sudėtyje: pavyzdžiui, kimči sriuba (kor. 김치찌개 = gimchi jjigae), ryžiai su kimči (kor. 김칫국 = kimchi-guk) ir kt. Dėl savo svarbos korėjiečių mityboje 2013 m. UNESCO pripažino jį nematerialiuoju pasaulio paveldu Pietų Korėjoje. 2015 m. jis pripažintas kaip atskiras paveldo elementas Šiaurės Korėjoje.